తెలంగాణ మహిళా ఉపాధ్యాయ దినోత్సవం

తెలంగాణ మహిళా ఉపాధ్యాయ దినోత్సవం
(Telangana Women Teachers Day)
తెలంగాణ రాష్ట్ర ప్రభుత్వం
ఆధునిక భారతదేశంలో మొట్టమొదటి మహిళా  
ఉపాధ్యాయురాలు 
సావిత్రిబాయి ఫూలే
జయంతిని పురస్కరించుకొని జనవరి 03న తెలంగాణ మహిళ ఉపాధ్యాయ దినోత్సవంగా ప్రకటించింది.దానికీ సంబంధించిన 
జిఓ నెం 9 తేదీ:02-01-2025 న విడుదల చేసింది.

సావిత్రిబాయి ఫూలే   మహారాష్ట్ర రాష్ట్రం సతారా జిల్లా ఖండాల తాలుకా లోని నేగావ్ /నాయగావ్ గ్రామంలో 1831 జనవరి 03న జన్మించారు. 1847 లో తన భర్త జ్యోతీరావ్ ఫులేతో కలిసి బాలికల కోసం మహారాష్ట్ర లోని పూణే జిల్లాలో దేశంలోనే తొలి సారిగా‌ బాలికల  పాఠశాలను స్థాపించి బాలికల విద్య కోసం కృషి చేశారు.స్త్రీల విద్యాభివృద్ధికి కృషి చేసిన తొలితరం మహిళా ఉద్యమకారిణిగా చరిత్ర పుటల్లో ఎక్కారు. ఒక కవయిత్రిగా స్త్రీపురుషుల సమాన హక్కుల కోసం పోరాటం ప్రారంభించారు. కులమతాలకు అతీతంగా విద్యనభ్యసించడం సహజమైన హక్కు అని చెపుతు  అందురు చదవాలి అందరూ సమానంగా బతకాలని ఆమె అన్నారు.ఆమె భారతీయ సంఘసంస్కర్త, ఉపాధ్యాయిని, రచయిత్రి, ఆమె నిమ్న వర్గాల అభ్యున్నతికి కృషి చేసిన జ్యోతీరావ్ ఫులే
సతీమణి. కులమతాలకు అతీతంగా సమాజాన్ని ప్రేమించిన ప్రేమ స్వరూపిణి.అమె 1897‌మార్చి 10 న మరణించారు.

ప్రారంభం
తెలంగాణ కాంగ్రెస్ ప్రభుత్వం రాష్ట్రంలో విప్లవాత్మక మార్పులు తిసుకొరావాలనే ఉద్దేశంతో  రాష్ట్ర ప్రయోజనాలను దృష్టిలో పెట్టుకొని కీలక నిర్ణయం తీసుకుంది. 
సావిత్రిబాయి ఫూలే జయంతిని పురస్కరించుకొని తెలంగాణలో మహిళా ఉపాధ్యాయ దినోత్సవం ( Women Teachers Day) నిర్వహించాలని నిర్ణయించింది. తెలంగాణ ప్రభుత్వం గురువారం తేదీ 02 జనవరి 2025 న సాయంత్రం అధికారికంగా ఉత్తర్వులు Official Orders జారీ చేసింది. దీంతో 03 జనవరి 2025 శుక్రవారం రోజున రాష్ట్ర మంతటా తెలంగాణ మహిళా ఉపాధ్యాయ దినోత్సవం (Telangana Women Teachers Day) గా నిర్వహించారు. తెలంగాణ రాష్ట్రంలో ఉన్న మొత్తం 33 జిల్లా కలెక్టర్లకు ఉత్తర్వులు జారీచేసింది.

లక్ష్యాలు

తెలంగాణ రాష్ట్రంలో ఆడ పిల్లలు ఎదుర్కొంటున్న లింగ,వివక్ష,కుల అసమానతల పై  అవగాహన కల్పించడం.

ఆడబిడ్డల చదువు పై ప్రత్యేక శ్రద్ధ తీసుకొవడం.

ఆడబిడ్డలకు అన్ని రంగాల్లో ఉద్యోగ అవకాశాలు కల్పించేందుకు అవసరమైన నైపుణ్యాల వృద్ధికి ప్రజా ప్రభుత్వం వివిధ రకాల కార్యక్రమాలు చేపట్టడం.

కార్యక్రమాలు
తెలంగాణ రాష్ట్రంలో విద్యా శాఖలో జనవరి 03న తెలంగాణ మహిళ ఉపాధ్యాయ దినోత్సవం నిర్వహించటం.భారతదేశంలో తొలి మహిళా ఉపాధ్యాయురాలు సావిత్రిబాయి ఫూలే
జయంతి సందర్భంగా జనవరి 03న తెలంగాణ మహిళ ఉపాధ్యాయ దినోత్సవం నిర్వహించాలని నిర్ణయించింది. మహిళలకు, ఆడబిడ్డల చదువు కోసం ఆమె చేసిన విశేష సేవలకు గాను ప్రతి ఏటా జనవరి 03న  వారి సేవలు స్మరించుకుంటూ అధికారికంగా మహిళా ఉపాధ్యాయ దినోత్సవం నిర్వహించాలని ఆదేశాలు జారీచేసింది. 

తెలంగాణ రాష్ట్రంలో విద్యా శాఖలో యాభై ‌శాతాన్ని మించి మహిళా ఉపాధ్యాయులే ఉండడం వల్ల తెలంగాణ రాష్ట్రంలో మహిళా ఉపాధ్యాయల సేవలను గుర్తించి వారికి సన్మానాలు చేసి పాఠశాల, కళాశాల అభివృద్ధి మరింత ప్రోత్సహించి బాలికలు పాఠశాలకు వెళ్లి విద్యాభ్యాసం చేసే విధంగా కృషి చేయడం.పాఠశాల, కళాశాలలో   ఈ తెలంగాణ మహిళా ఉపాధ్యాయ దినోత్సవం ఘనంగా నిర్వహించాలని నిర్ణయించింది.

మూలాలు

వర్గం: భారతీయ సంఘ సంస్కర్తలు
వర్గం: ఆదర్శ ఉపాధ్యాయులు
వర్గం: ఆదర్శ వనితలు  
వర్గం:మహిళా సామాజిక కార్యకర్తలు
వర్గం:భారతదేశం
వర్గం:దినోత్సవాలు
వర్గం:ఉత్సవాలు